“Kui selle ettepaneku mõte on suruda Isamaad ja mind kõnealuses küsimuses põlvili, siis minult seda oodata ei maksa. Riiki ei saa juhtida põlvili.”
#000001
Eesti kiireks väljumiseks koroonaviiruse tekitatud majanduslikust ja ühiskondlikust seisakust on hädavajalik lubada inimesed tagasi tööle. Parima võimaluse selleks annab immuunsuse saavutanud inimeste väljaselgitamine üleüldise testimisega, kirjutab Riigikogu Isamaa fraktsiooni esimees Priit Sibul.
#000003
Olen kuulnud inimesi arutlevat selle üle, kumb põhjustab kokkuvõttes rohkem inimohvreid, kas koroonaviirus ise, või pandeemia vallandatud majanduslangus. Hoolivale ühiskonnale on oluline iga inimelu. Täna on haigus Eestis veel teel oma kulminatsiooni poole ja meie esimene ülesanne on hoida inimeste elu ja tervist.
#000004
Vaadata tuleb aga ka tulevikku. Täna on ühiskond teadvustamas esialgset liikumispiirangu tekitatud šokki, aga ühel päeval lähemas või kaugemas tulevikus on pandeemia möödunud ja meil tuleb eluga edasi minna. Šokk ootab meid ka siis. Võimalus selle leevendamiseks on naasta tavaellu järkjärgult ja hakata juba täna uuesti üles ehitama seisakust halvatud majandust.
#000006
Testimisest, sh elanikkonna laustestimisest räägitakse väga palju, ise sageli teadvustamata, millest täpselt käib jutt. Teste on olemuselt kahesuguseid: ühtede abil selgitatakse välja viiruse olemasolu inimese organismis ning teiste abil, kas inimese organismis leidub viiruse antikehi. Esimene neist näitab, kas inimene on parasjagu haige ning teine, kas inimene on saavutanud haiguse vastu immuunsuse.
#000007
Immuunsuse test omab ühiskonna “lahtilukustamisel” võtmerolli. Nimelt väidavad erinevad allikad, et 50-80 % inimestest põevad koroonaviiruse läbi väliste sümptomiteta. Nende inimeste organism on suutnud viiruse seljatada inimese enda teadmata. Nad on saavutanud immuunsuse, sest nende organismis tekkinud antikehad hävitavad edaspidi kehasse sattuva viiruse juba eos. Immuunsuse saavutanud inimeste lubamine tagasi igapäevatööle on esimene samm kriisi seljatamisel.
#000008
Odavam kui üks päev majandusseisakut
#000009
Rahandusministeeriumi viimatise majandusprognoosi kohaselt langeb Eesti sisemajanduse kogutoodang (SKP) käesoleval aastal kuni 8 %. Rahaliselt väljendatuna läheb eesti majandusele kaduma ca 2,3 miljardit eurot. Kuna kukkumine on äkiline, langevad need miljardid ajaliselt käesoleva aasta II kvartalisse. Seega kaotab eesti majandus 25 000 000 eurot päevas ja nii 90 päeva järjest.
#000010
25 miljonit eurot on ülisuur summa, eriti igapäevase kuluna. Võtmeküsimus on, mida teha, et ühiskond “lahti lukustada” kasvõi üks päev varem? Sest ühes kriisipäevas rahvamajandusele kaduma minev 25 miljonit on summa, mille eest saaks testida kõik 1,3 miljonit eesti elanikku.
#000011
Muidugi on laustestimine kokkuvõttes kompleksne teema ega piirdu vaid küsimusega raha eraldamisest. Spetsialistid ei ole veel tänagi üksmeelel, millised turul pakutavatest kümnetest SARS-CoV-2 antikeha testidest annavad usaldusväärse tulemuse. Usaldusväärsuse väljaselgitamise järel tuleb meil seista järjekorras koos ülejäänud maailmaga. Testide läbiviimine võtab samuti omajagu aega. Selle kõigega peab tegelema täna.
#000012
Teades konkreetseid inimesi, kes on saavutanud viiruse suhtes immuunsuse, saab vabastada nad liikumispiirangust ja suunata tagasi tööle. Selle võimalikkusele on viidanud näiteks Tartu Ülikooli biomeditsiooni osakonna juhataja Pärt Peterson.
#000014
Samuti annab antikehade testide arvukas läbiviimine meditsiinilisi ja statistilisi andmeid. Informatsioon immuunsuse leviku üle elanikkonnas ja selle muutumise kohta ajas on ravi, vaktsineerimise ja rahvatervise seisukohalt ülioluline.
#000016
Kriisi alguses on riigi tähelepanu suunatud eeskätt selle negatiivse mõju leevendamisele. Täna Riigikogu menetluses olev lisaeelarve tagab majanduse toimimise, aidates vältida tööpuudust ja pankrotte ning hoides inimesi eesti tööjõuturul. Siiski saab riigi roll majandusse sekkumisel olla vaid lühiajaline üleminekumeede. Kriisi pikemaajaline venimine võib paratamatult kaasa tuua ka eelarvekärpeid.
#000018
Eesti riigi lähtepositsiooni kriisijärgses maailmas määrab ära kriisist väljumise kiirus ja läbimõeldus. Isamaa erakond näeb inimeste masstestimist SARS-CoV-2 antikehade suhtes esimese sammuna ühiskonna kriisist välja juhtimisel.
#000019
Muudatusettepanek, mis mõistaks hukka Putini sõjakuriteod jäi Tallinna linnavolikogu avaldusest välja
#000021
VIDEOD: Vaata Isamaa ministrite ülevaateid oma valdkonnast valitsuse esimese 100 päeva jooksul
#000022
Isamaa tegi ettepanekud korruptsiooni vastu võitlemiseks Tallinnas
#000028
Kontakt Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000030
Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000031